Notum sit omnibus hominibus tam presentibus quam futuris quod Jotcerannus de Centerbens quamdam terram, quam habebat de Sancto Vincentio in precariam, in vita sua tantumdem dedit et werpivit domno Stephano de Pasiaco, Matiscensis ecclesie canonico, et ut injuste presidente in vadimonio pro centum solidis..... Hujus rei testes sunt Gunterius archipresbiter, Petrus de Sancto Nicecio, Umbertus archipresbiter, Bernardus presbiter de Sancto Vincentio de Prato, Rodulfus Guerlus. Est sciendum quod supradictus Jotcerannus et filius ejus Petrus et Hugo de Oblato nepos ejus, juraverunt se pacem tenere super hac re, de se et de omnibus aliis hominibus in potestate sua confitentibus. Hoc sacramentum factum est in presentia Gunterii archipresbiteri, Petri Sancti Nicecii, Bernardi presbiteri de Sancto Vincentio de Prato; Artaldus de Buxeria, fidejussor de sacramento tenendo.